Íslandsstofa og sendiráð Íslands í Moskvu héldu vinnustofu fyrir ferðaþjónustufyrirtæki í Moskvu fimmtudaginn 23. mars sl . Íslandsstofa og sendiráð Íslands í Moskvu héldu vinnustofu fyrir ferðaþjónustufyrirtæki í Moskvu fimmtudaginn 23. mars sl . Dagurinn hófst á blaðamannafundi þar sem fulltrúar 15 fjölmiðla sem sérhæfa sig í ferðaþjónustu komu og fengu kynningu , bæði varðandi stöðu mála milli Íslands og Rússlands frá Berglindi Ásgeirsdóttur sendiherra og málefnum tengdum ferðaþjónustu frá Þorleifi Þór Jónssyni hjá Íslandsstofu . Mikið var spurt um þróun ferðamála á Íslandi og höfðu blaðamennirnir sérstakan áhuga á að vita hverju þessi mikla fjölgun ferðamanna sætir . Eftir hádegið komu um 60 ferðasöluaðilar til fundar við fulltrúa íslenskra fyrirtækja til að ræða sölumöguleika og fleira . Vinnustofan var fjölsótt , en yfir 100 gestir komu í sendiráðið þennan dag til fundar við íslensku fyrirtækin . Það er greinilegt að áhugi á Íslandsferðum er að vakna aftur hjá Rússum . Það voru íslensku fyrirtækin Grayline , Icelandair , Iceland Travel , Bjarmaland , Norðurflug og Highlanders sem voru með fulltrúa á vinnustofunni .